માનવમિત્ર, ગાંધીનગર : વિપક્ષના નેતા પરેશ ધાનાણીની આગેવાનીમાં કોંગ્રેસના પ્રતિનિધિમંડળે મુખ્યમંત્રી વિજય રૂપાણીની મુલાકત લીધી હતી. કોંગ્રેસે જણાવ્યું હતું કે રાજયમાં કૃષિ બજેટમાં ઘટાડો અને કૃષિ સબસીડીમાં સતત કાપ, કૃષિ યોજનાઓની અમલવારીમાં લાપરવાહી, કૃષિ ઉપજ પર કરવેરા, ખેતીના ઓજારો ઉપર કરવેરા, સસ્‍તા અને પુરતા ધિરાણનો અભાવ, સિંચાઈ માટે પાણીની નહીંવત સુવિધા, પાક વિમાના નામે ખાનગી કંપનીઓને લાભો, કૃષિ ઉપજના પોષણક્ષમ ભાવનો અભાવ, સસ્‍તી-પુરતી અને નિયમિત વિજળીની તંગી, કૃષિ પાકોને રોઝ-ભુંડથી રંજાડ અને અન્‍ય પ્રશ્નોના કારણે ખેતીલાયક જમીન અને ખેડૂતોની સંખ્‍યામાં સતત ઘટી રહી છે.